п р и с ъ д а
№ ________

гр. ЛЕВСКИ,    01.02.   2008 год.

В ИМЕТО НА НАРОДА

Левченски районен съд на   първи февруари   през две хиляди и осма година в открито съдебно заседание, в следния състав:

                    ПРЕДСЕДАТЕЛ:СТОЙКА МАНОЛОВА
     		   ЧЛЕНОВЕ:
				         			          
на секретаря Ваня Димитрова в присъствието на прокурор Цветомир Папурков разгледа докладваното от съдия Манолова наказателно н.д.о.х. №  20074410200761  и на основание данните по делото и закона

П Р И С Ъ Д И :

	ПРИЗНАВА подсъдимия М.Г., роден на **.**.**** г. в гр.П., живущ в гр.С., общ.С., ж.к. “В. – 1” ***, вх.*, ет.*, ап.**, българин, български гражданин, със средно специално образование, разведен, работи, осъждан, ЕГН ********** за НЕВИНОВЕН в това, че за периода м.март – м.август /включително/ 2007 г. в гр.Л., като осъден с Решение от 27.07.2000 г. на Районен съд – Левски, да издържа свой низходящ – малолетното си дете В.Г., с ЕГН **********, съзнателно не изпълнил задължението си в размер на повече от две месечни вноски – шест месечни вноски, общо в размер на 234 лв. М. Г. е изпълнил задължението си и не са настъпили други вредни последици за пострадалия. Деянието макар и формално да осъществява признаците на предвидено в закона престъпление - чл.183, ал.1 от НК, поради своята малозначителност не е обществено опасно, поради което и на основание чл.304, пр.последно, във вр. с чл. 9, ал.2 от НК го ОПРАВДАВА.
	ПРИСЪДАТА подлежи на жалба и протест пред ПОС в 15 – дневен срок от днес.

						ПРЕДСЕДАТЕЛ:

МОТИВИ ПО НОХД 20074410200761
	Обвинението против М.Г., роден на **.**.**** г. в гр. П., живущ в гр. С., българин, български гражданин, със средно специално образование, разведен, работи, с ЕГН **********, е по чл. 183, ал.1 от НК затова, че за периода м. март – м. август (включително) 2007 г., като осъден с решение от 27.07.2000 г. на Левченски районен съд да издържа свой низходящ – малолетното си дете В.Г., с ЕГН********** от гр. Л., съзнателно не изпълнил задължението си в размер на повече от две месечни вноски – шест месечни вноски, или общо в размер на 234 лв.	Подсъдимият е получил препис от обвинителния акт, разбира обвинението, не се признава за виновен, дава обяснения.
	Подсъдимият заявява, че съзнателно не плащал издръжката, тъй като бил осъден от Районен съд Левски по гражданско дело да заплаща издръжка в увеличен размер за детето си, но той е обжалвал решението на съда пред ПОС.
	В обясненията си подсъдимият твърди, че не вижда детето, което всяка година посещавало сестра му в гр. Пловдив, за който период от време Г.плащал, като неговата майка също пращала пари.
 	Оспорва също приетото от РП Левски в обвинителния акт, че според прокуратурата сумите дължими за издръжката не са възстановени. В обясненията си Г. твърди, че сумата е платена още преди 29.11.2007 г., на 26.11.2007 г. Обвинителният акт срещу подсъдимия е внесен в съда на 03.12.2007 г.    
	Съдът като прецени събраните по делото доказателства, приема за установено от фактическа страна следното:
	С протоколно определение от 27.07.2000 г., влязло в сила на 27.07.2000 г.  по гр.д. 177/2000 г. по описа на РС Левски, М.Г. е осъден да заплаща на малолетното си дете В.Г., чрез неговата майка и законна представителка Б.Х. от гр. Л. сумата от 39 лв. - месечна издръжка до настъпване на причини за нейното изменяване или прекратяване.   
	От месец март до месец август подсъдимият не изпълнил задължението си.
	По делото е разпитана свидетелката Б.Х..
	От показанията й се установява, че подсъдимият не й бил плащал издръжката,дължима за детето, но сумата й е изплатена след като дознателката задвижила нещата и че същата няма претенции за подсъдимия и не са настъпили вреди за детето. 
	Така описаната фактическа обстановка се установява от обясненията на подсъдимия, показанията на разпитаната по делото свидетелка и събраните по делото доказателства, присъединени по реда на чл. 283 от НПК.
	Показанията на свидетелката са непротиворечиви, дадени са дъбросъвестно, съответстват на събраните по делото доказателства, поради което съдът им дава вяра.
 	Степента на обществена опасност не е нещо неизменно, а разпоредбата на чл. 9 ал.2 от НК е принципно приложима за всяко едно от престъпленията, предвидени в НК. 
	С оглед на събраните по делото доказателства, съдът приема, че формално са осъществени признаците на престъплението по чл. 183 ал.1 от НК, а именно - за периода м. март – м. август (включително) 2007 г., като осъден с решение от 27.07.2000 г. на Левченски районен съд да издържа свой низходящ – малолетното си дете В.Г., с ЕГН********** от гр. Л., съзнателно не изпълнил задължението си в размер на повече от две месечни вноски – шест месечни вноски, или общо в размер на 234 лв.
	При установените и възприети от съда фактически положения, обосновани на данните по делото, поради своята малозначителност, с оглед на липсата на вредни последици, обществената опасност на деянието е явно незначителна по смисъла на чл. 9 ал.2 от НК.
С оглед на събраните по делото доказателства, съдът счита, че поради своята малозначителност деянието не е общественоопасно, поради което и същото не е престъпно, съгласно чл. 9 ал.2 от НК, поради което и съдът следва на това основание да го оправдае.	
	Водим от горното съдът постанови присъдата си.

					ПРЕДСЕДАТЕЛ: